SET ปิดบวก 3 จุด แรงซื้อกลับหุ้น “แบงก์” พ่วงฟันด์โฟลว์ไหลเข้าต่อ
SET ปิดบวก 3 จุด รับแรงซื้อกลับหุ้นแบงก์ รวมถึงฟันด์โฟลว์ไหลเข้าต่อเนื่อง อีกทั้งนักลงทุนยังรอติดตามงบแบงก์ และเริ่มเข้าใกล้วันหยุดเทศกาลตรุษจีน ส่งผลให้มูลค่าการซื้อขายเบาบางลง แนวโน้มวันพรุ่งนี้คาดตลาดฯ ยังคงแกว่งในกรอบ ให้แนวรับไว้ที่ 1,675-1,680 จุด และแนวต้าน 1,690 จุด
SET ปิดบวก 3 จุด รับแรงซื้อกลับหุ้นแบงก์ รวมถึงฟันด์โฟลว์ไหลเข้าต่อเนื่อง อีกทั้งนักลงทุนยังรอติดตามงบแบงก์ และเริ่มเข้าใกล้วันหยุดเทศกาลตรุษจีน ส่งผลให้มูลค่าการซื้อขายเบาบางลง แนวโน้มวันพรุ่งนี้คาดตลาดฯ ยังคงแกว่งในกรอบ ให้แนวรับไว้ที่ 1,675-1,680 จุด และแนวต้าน 1,690 จุด
19 ม.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ดัชนีตลาดหุ้นไทยวันนี้แกว่งไซด์เวย์ในกรอบแคบเคลื่อนไหวทั้งในแดนบวกและลบคล้ายตลาดหุ้นเอเชีย เนื่องจากขาดปัจจัยใหม่เข้ามาสนับสนุน บวกกับได้รับ Sentiment เชิงลบจากตลาดหุ้นสหรัฐร่วงแรงกดดัน หลังจากตัวเลขยอดค้าปลีกและดัชนีผลผลิตภาคอุตสาหกรรมของสหรัฐ ออกมาต่ำกว่าคาดการณ์ และยังติดลบต่อเนื่องเป็นเดือนที่ 2
ขณะที่นักลงทุนรอดูการประกาศงบของหุ้นกลุ่มธนาคารพาณิชย์ โดยคาดว่าจะทยอยออกมาในวันพรุ่งนี้ทั้งหมด ซึ่งตลาดคาดว่าผลประกอบการน่าจะทรงตัวถึงติดลบเล็กน้อยเมื่อเทียบกับไตรมาสก่อนหน้าจากไตรมาสก่อนหน้า แต่จะเติบโตสูงเมื่อเทียบกับช่วงเดียวกันของปีก่อนจากการตั้งสำรองหนี้เผื่อสงสัยจะสูญลดลง หากออกมาแย่กว่าคาดก็อาจเห็นตลาดหุ้นปรับฐานลงมาได้ อีกทั้งก็เริ่มเข้าสู่ช่วงวันหยุดยาวของตลาดต่างประเทศในเทศกาลตรุษจีน ทำให้มูลค่าการซื้อขายดูจะเบาบาง
สำหรับแนวโน้มวันพรุ่งนี้คาดว่าตลาดจะยังคงแกว่งไซด์เวย์ในกรอบ ให้แนวรับ 1,675-1,680 จุด และแนวต้าน 1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,808.48 ล้านบาท ปิดที่ 153.50 บาท เพิ่มขึ้น 1.00 บาท
AOT มูลค่าการซื้อขาย 1,738.98 ล้านบาท ปิดที่ 74.50 บาท ลดลง 0.50 บาท
DELTA มูลค่าการซื้อขาย 1,656.10 ล้านบาท ปิดที่ 862.00 บาท เพิ่มขึ้น 2.00 บาท
BBL มูลค่าการซื้อขาย 1,434.80 ล้านบาท ปิดที่ 154.50 บาท ราคาไม่เปลี่ยนแปลง
CPALL มูลค่าการซื้อขาย 1,333.99 ล้านบาท ปิดที่ 68.75 บาท เพิ่มขึ้น 0.25 บาท